open-index/open-wikipedia-markdown huggingface dataset:
Claudio Biaggio

**Claudio Biaggio** (s. 2. heinäkuuta 1967 Santa Rosa) on argentiinalainen entinen jalkapalloilija.

## Jalkapallomaajoukkue
Biaggio debytoi Argentiinan maajoukkueessa 1995.

## Lähteet
Toshio Hosokawa

**Toshio Hosokawa** (; s. 23. lokakuuta 1955 Hiroshima) on japanilainen säveltäjä.

Hosokawa opiskeli aluksi pianonsoittoa ja sävellystä Tokiossa. Hän jatkoi sävellysopintoja vuodesta 1976 Isang Yunin johdolla Berliinin taideyliopistossa ja vuosina 1983–1986 Klaus Huberin johdolla Freiburgin musiikkiyliopistossa. Vuonna 1980 Hosokawa osallistui ensimmäisen kerran Darmstadtin kesäkursseille, joissa eräitä hänen sävellyksistään esitettiin. Vuodesta 1990 hän vieraili Darmstadtissa säännöllisesti tuutorina. Vuosina 1989–1998 hän toimi Akiyoshidain kansainvälisen nykymusiikkiseminaarin ja -festivaalin taiteellisena johtajana Yamaguchissa. Hän oli mukana perustamassa festivaalia. Vuonna 2001 Hosokawasta tuli Takefun kansainvälisen musiikkifestivaalin taiteellinen johtaja ja vuonna 2004 Tokion musiikkiopiston säännöllinen vierailijaprofessori.

Hosokawan teoksissa on vaikutteita sekä länsimaisesta musiikista Franz Schubertista Anton Weberniin että perinteisestä japanilaismusiikista. Hän pitää sävellysprosessia zenbuddhalaisuuteen ja sen luonnontulkintaan yhteydessä olevana. Hosokawa on saanut työllään monia palkintoja, kuten ensipalkinnon Berliinin filharmonikkojen 100-vuotisjuhlan sävellyskilpailussa (1982), Arion-musiikkipalkinnon (1984), Kioton musiikkipalkinnon (1988) ja Rheingaun musiikkifestivaalin (1998). Vuosina 1998–2007 Hosokawa oli Tokion sinfoniaorkesterin nimikkosäveltäjä. Vuonna 2001 hänet nimitettiin Berliinin taideakatemian jäseneksi.

Hosokawalla on asumukset sekä Naganossa että Mainzissa.

## Teoksia
* *Voiceless Voice in Hiroshima* (oratorio, 1989/2000–2001)
* *In die Tiefe zer Zeit* (sellolle ja harmonikalle, 1994)
* *Vision of Lear* (ooppera, 1998)
* *Hanjo* (ooppera, 2004)
* *Circulating Ocean* (orkesterille, 2005; kantaesityksen johtaja: Valeri Gergijev)
* *Lotus Under the Moonlight* (konsertto pianolle ja orkesterille, 2006; kantaesittäjät: Momo Kodama, )
* *Woven Dreams* (orkesterille, 2010; kantaesittäjä: Clevelandin orkesteri)
* *Matsukaze* (ooppera, 2011)
* *Moment of Blossoming* (konsertto käyrätorvelle ja orkesterille, 2011; kantaesittäjät: Stefan Dohr, Berliinin filharmonikot, Simon Rattle)
* *Stilles Meer* (ooppera, 2016; kantaesittäjät: Hampurin valtionooppera, Kent Nagano)

## Lähteet
Mortal Kombat: Unchained

**Mortal Kombat: Unchained** on Just Games Interactiven julkaisema tappelupeli, joka julkaistiin 13. marraskuuta 2006 PlayStation Portablelle.

## Pelaaminen
Peli on kuudes Mortal Kombat -peli. Pelissä esiintyvät hahmot Shao Kahn sekä Goro sekä Blaze, Frost, Kitana ja Jax. Pelissä on "Endurance Mode", jossa pelaaja saa vastaansa loputtoman määrän vastustajia ja langattoman moninpelin mahdollisuus kahden eri käsikonsolin välillä.
Igor Burzanović

**Igor Burzanović** (s. 25. elokuuta 1985 Titograd) on montenegrolainen jalkapalloilija.

## Jalkapallomaajoukkue
Burzanović debytoi Montenegron maajoukkueessa 2007. Hän on pelannut kuusi maaottelua ja tehnyt niissä yhden maalin.

## Lähteet
Nenad Maslovar

**Nenad Maslovar** (s. 20. helmikuuta 1967 Kotor) on montenegrolainen entinen jalkapalloilija.

## Jalkapallomaajoukkue
Maslovar debytoi Serbian maajoukkueessa 1997. Hän on pelannut kolme maaottelua.

## Lähteet
Hufashin piirikunta

**Hufashin piirikunta** sijaitsee Al Mahwitin maakunnassa Jemenissä. Vuonna 2003 sen asukasluku oli 37&nbsp;884.

## Lähteet
Alex Brosque

**Alex Brosque** (s. 12. lokakuuta 1983 Sydney) on australialainen entinen jalkapalloilija.

## Jalkapallomaajoukkue
Brosque debytoi Australian maajoukkueessa 2004. Hän on pelannut 21 maaottelua ja tehnyt niissä viisi maalia.

## Lähteet
Graham Arnold

**Graham Arnold** (s. 3. elokuuta 1963 Sydney) on australialainen entinen jalkapalloilija.

## Jalkapallomaajoukkue
Arnold debytoi Australian maajoukkueessa 1985. Hän on pelannut 54 maaottelua ja tehnyt niissä 19 maalia.

## Lähteet
Aurelio Vidmar

**Aurelio Vidmar** (s. 3. helmikuuta 1967 Adelaide) on australialainen entinen jalkapalloilija.

## Jalkapallomaajoukkue
Vidmar debytoi Australian maajoukkueessa 1991. Hän on pelannut 44 maaottelua ja tehnyt niissä 17 maalia.

## Lähteet
Matthew Bingley

**Matthew Bingley** (s. 16. elokuuta 1971 Sydney) on australialainen entinen jalkapalloilija.

## Jalkapallomaajoukkue
Bingley debytoi Australian maajoukkueessa 1993. Hän on pelannut 14 maaottelua ja tehnyt niissä viisi maalia.

## Lähteet
Saint George Gingerland

**Saint George Gingerland** on Saint Kitts ja Nevisin kunta, joka sijaitsee Nevisin saarella. Kunnan asukasluku on 12&nbsp;277 (vuonna 2011).

## Lähteet
Ned Zelic

**Ned Zelic** (s. 4. heinäkuuta 1971 Sydney) on australialainen entinen jalkapalloilija.

## Jalkapallomaajoukkue
Zelic debytoi Australian maajoukkueessa 1991. Hän on pelannut 32 maaottelua ja tehnyt niissä kolme maalia.

## Lähteet
Billy Celeski

**Billy Celeski** (s. 14. heinäkuuta 1985 Ohrid) on australialainen entinen jalkapalloilija.

## Jalkapallomaajoukkue
Celeski debytoi Australian maajoukkueessa 2009.

## Lähteet
Hayden Foxe

**Hayden Foxe** (s. 23. kesäkuuta 1977 Sydney) on australialainen entinen jalkapalloilija.

## Jalkapallomaajoukkue
Foxe debytoi Australian maajoukkueessa 1998. Hän on pelannut 11 maaottelua ja tehnyt niissä kaksi maalia.

## Lähteet
Al-Ghaidan piirikunta

**Al-Ghaidan piirikunta** sijaitsee Mahran maakunnassa Jemenissä. Vuonna 2003 sen asukasluku oli 27&nbsp;404.

## Lähteet
Jamba (jalkapalloilija)

**João Pereira Baltha Santos** (s. 10. heinäkuuta 1977 Benguela), taiteilijanimeltään **Jamba**, on angolalainen jalkapalloilija, pelipaikaltaan keskuspuolustaja. Hän kuului Angolan maajoukkueeseen vuoden 2006 maailmanmestaruuskilpailuissa Saksassa ja pelasi täyden ajan Angolan kaikissa otteluissa, joista kaksi päättyi tasapeliin ja yksi Angolan tappioon. Hän pelasi samana vuonna myös Afrikan-mestaruuskilpailuissa. Hän pelasi kaikkiaan 58 maaottelua vuosina 1998–2009 ja teki yhden maalin syyskuussa 2006 Swazimaata vastaan.

Jamba edusti pääosan urastaan kotimaassaan AS Aviaçãota. Hän voitti Angolan-mestaruuden vuosina 2002, 2003 ja 2004.

## Lähteet
Steve Corica

**Steve Corica** (s. 24. maaliskuuta 1973 Innisfail) on australialainen entinen jalkapalloilija.

## Jalkapallomaajoukkue
Corica debytoi Australian maajoukkueessa 1993. Hän on pelannut 32 maaottelua ja tehnyt niissä viisi maalia.

## Lähteet
Nathan Burns

**Nathan Burns** (s. 7. toukokuuta 1988 Orange) on australialainen jalkapalloilija.

## Jalkapallomaajoukkue
Burns debytoi Australian maajoukkueessa 2007. Hän on pelannut 24 maaottelua ja tehnyt niissä kolme maalia.

## Lähteet
Alvin Ceccoli

**Alvin Ceccoli** (s. 5. elokuuta 1974 Sydney) on australialainen entinen jalkapalloilija.

## Jalkapallomaajoukkue
Ceccoli debytoi Australian maajoukkueessa 1998. Hän on pelannut kuusi maaottelua ja tehnyt niissä yhden maalin.

## Lähteet
Mitch Nichols

**Mitch Nichols** (s. 1. toukokuuta 1989 Southport) on australialainen jalkapalloilija.

## Jalkapallomaajoukkue
Nichols debytoi Australian maajoukkueessa 2009. Hän on pelannut viisi maaottelua.

## Lähteet
Stephen Laybutt

**Stephen Laybutt** (3. syyskuuta 1977 Lithgow – tammikuu 2024) oli australialainen jalkapalloilija. Laybutt debytoi Australian maajoukkueessa 2000. Hän pelasi 15 maaottelua ja teki niissä yhden maalin.

## Lähteet
Joel Griffiths

**Joel Griffiths** (s. 21. elokuuta 1979 Sydney) on australialainen jalkapalloilija.

## Jalkapallomaajoukkue
Griffiths debytoi Australian maajoukkueessa 2005. Hän on pelannut kolme maaottelua ja tehnyt niissä yhden maalin.

## Lähteet
Jade North

**Jade North** (s. 7. tammikuuta 1982 Taree) on australialainen jalkapalloilija.

## Jalkapallomaajoukkue
North debytoi Australian maajoukkueessa 2002. Hän on pelannut 41 maaottelua.

## Lähteet
Sitruunakääpä

**Sitruunakääpä** (*Antrodiella citrinella*) on Suomessa koko maassa hyvin harvinaisena esiintyvä kääpälaji, joka on luokiteltu silmälläpidettäväksi. Sitruunakääpä tarvitsee elinympäristökseen vanhassa metsässä olevan sammaloituneen, kostean maapuun (kuusi, harvoin koivu, haapa tai harmaaleppä), jota kantokääpä on jo lahottanut. Usein sitruunakääpä aloittaakin kasvunsa kantokäävän kuolleen itiöemän pinnalta. Kannattaa huomata, että sitruunakääpä on valkolahottaja, kun kantokääpä on ruskolahottaja.

Sitruunakäävän yksivuotinen itiöemä on resupinaattinen, harvoin puoliresupinaattinen pienillä nykerömäisillä tai kynsimäisillä lakeilla. Kääpä on saanut nimensä pillipinnan keltaisesta väristä, joka säilyy myös käävän vanhetessa tai kuivuessa. Myös varsinkin nuorena selvärajainen reuna on keltainen, vaikkakin pillipintaa vaaleampi, samoin pohjamalto on oljenvalkoinen. Pillit ovat pyöreitä tai kulmikkaita niitä 3-5 millimetrillä. Tuoreena sitruunakääpä on sitkeä, kuivana kova. Sitruunakäävän kokonaispaksuus on 1-1,5 mm ja kasvualue pieni.

Vertaa lajeihin: lapinsitkokääpä, jonka keltainen väri haalistuu itiöemän kasvaessa ja sävyttyy violettiin; keltakerroskääpä, joka kasvaa lehtipuissa, on isompikokoinen eikä sitkeä; muut keltaiset Suomessa esiintyvät käävät ovat yleensä pehmeitä ja hauraita.

## Katso myös
*Käävät metsien suojeluarvon indikaattoreina

## Lähteet

## Aiheesta muualla
*Laji.fi: Sitruunakääpä (''Antrodiella citrinella'')
* Ymparisto.fi: Sitruunakääpä (''Antrodiella citrinella''). SYKEn lajiesittelyt. Päivitetty 1.9.2023. (pdf)
*UniProt: Taxonomy - ''Antrodiella citrinella''
Brian Steen Nielsen

**Brian Steen Nielsen** (s. 28. joulukuuta 1968 Vejle) on tanskalainen entinen jalkapalloilija.

## Jalkapallomaajoukkue
Nielsen debytoi Tanskan maajoukkueessa 1990. Hän kuului Tanskan joukkueeseen myös MM-kilpailuissa 2002. Hän on pelannut 66 maaottelua ja tehnyt niissä kolme maalia.

## Lähteet
Kali (jalkapalloilija)

**Carlos Manuel Gonçalves Alonso** (s. 11. lokakuuta 1978 Luanda), taiteilijanimeltään **Kali**, on angolalainen jalkapalloilija, pelipaikaltaan keskuspuolustaja. Hän kuului Angolan maajoukkueeseen vuoden 2006 maailmanmestaruuskilpailuissa Saksassa ja pelasi täyden ajan Angolan kaikissa otteluissa, joista kaksi päättyi tasapeliin ja yksi Angolan tappioon. Hän pelasi Afrikan-mestaruuskilpailuissa vuosina 2006, 2008 ja 2010. Hän pelasi kaikkiaan 73 maaottelua vuosina 2003–2011 eikä tehnyt niissä yhtään maalia.

Kali pelasi ammattilaisuransa alkupuolella useita vuosia Portugalissa Barreirensen ja Santa Claran joukkueissa. Hän edusti Sveitsissä Sionia ja Ranskassa Arles-Avignonia ennen paluutaan Angolaan Primeiro de Agoston joukkueeseen vuonna 2010. Hän voitti Sveitsin cupin vuonna 2009.

## Lähteet
Mohammad Al-Emara

**Mohammad Al-Emara** (s. 1992) on suomalainen jalkapalloerotuomari. Liigapelaajat ovat äänestäneet hänet kuudesti Veikkausliigan parhaaksi erotuomariksi.

Al-Emaran Irakin eteläosassa asuneet vanhemmat joutuivat pakenemaan maasta 1991 ja päätyivät pakolaisleirille Saudi-Arabiaan. Al-Emara syntyi leirillä 1992. Perhe muutti Suomeen pari vuotta myöhemmin, ensin Kuopioon ja Mohammadin ollessa 11-vuotias Turkuun. Nuoruudessaan Al-Emara pelasi jalkapalloa FC Interissä, jossa hän voitti A-nuorten Suomen-mestaruuden. Hän pelasi myös Kakkosessa kunnes lopetti pelaajauransa 2011.

Erotuomariksi Al-Emara ryhtyi 2012 ja kaksi vuotta myöhemmin hän tuomitsi Kakkosessa. Hän nousi Ykkösen tuomariksi 2016 ja Veikkausliigaan 2017. Veikkausliigan pelaajat ovat valinneet Al-Emaran Veikkausliigan parhaaksi erotuomariksi kausilla 2018, 2019, 2020, 2021, 2022, 2023

Al-Emara palkittiin myös kaudella 2023 ja 2025 Suomen Palloliiton (SPL) puolesta parhaaksi erotuomariksi.

Al-Emara on vuodesta 2025 nimetty FIFAn ykköskategorian erotuomariksi.

## Lähteet
Gabriel Popescu

**Gabriel Popescu** (s. 25. joulukuuta 1973 Craiova) on romanialainen entinen jalkapalloilija.

## Jalkapallomaajoukkue
Popescu debytoi Romanian maajoukkueessa 1996. Hän kuului Romanian joukkueeseen myös MM-kilpailuissa 1998. Hän on pelannut 14 maaottelua ja tehnyt niissä yhden maalin.

## Lähteet
Guanchin kieli

**Guanchin kieli** on kuollut afroaasialainen kieli. Sitä puhuivat Kanariansaarten alkuperäisasukkaat, joita kutsutaan yleisnimellä guanchit. 1400–luvulla Kanariansaarille tuli eurooppalaisia valloittajia, ja saaret joutuivat yksi toisensa perään Espanjan hallinnon alaisuuteen. Guancheista moni joutui orjaksi joko omalla saarellaan tai muualle Eurooppaan, jolloin kieli alkoi kuolla vähitellen.

Guanchin kielestä tunnetaan vain yksittäisiä sanoja ja muutamia lauseita. Kieltä kirjoitettiin tiettävästi tifinaghilla, kuten muitakin berberikieliä.

## Lähteet
Irfan Bachdim

**Irfan Bachdim** (s. 11. elokuuta 1988 Amsterdam) on indonesialainen jalkapalloilija.

## Jalkapallomaajoukkue
Bachdim debytoi Indonesian maajoukkueessa 2010. Hän on pelannut 37 maaottelua ja tehnyt niissä 12 maalia.

## Lähteet
Locó (jalkapalloilija)

**Manuel Armindo Morais Cange** (s. 25. joulukuuta 1984 Luanda), taiteilijanimeltään **Locó**, on angolalainen jalkapalloilija, pelipaikaltaan oikea laitapuolustaja. Hän kuului Angolan maajoukkueeseen vuoden 2006 maailmanmestaruuskilpailuissa Saksassa ja pelasi täyden ajan Angolan kaikissa otteluissa, joista kaksi päättyi tasapeliin ja yksi Angolan tappioon. Hän pelasi Afrikan-mestaruuskilpailuissa vuosina 2006 ja 2008. Hän pelasi kaikkiaan 40 maaottelua vuosina 2003–2009 ja teki maalin syyskuussa 2006 Swazimaata sekä syyskuussa 2008 Beniniä vastaan.

Locó edusti seuratasolla kotimaassaan Benfica Luandaa, Petro Atléticoa, Primeiro de Agostoa ja Santosia. Hän voitti Angolan-mestaruuden vuosina 2006 ja 2009.

## Lähteet
Michael Fitzgerald

**Michael Fitzgerald** (s. 17. syyskuuta 1988 Tokoroa) on uusiseelantilainen jalkapalloilija.

## Jalkapallomaajoukkue
Fitzgerald debytoi Uuden-Seelannin maajoukkueessa 2011. Hän on pelannut kolme maaottelua.

## Lähteet
Serhi Skatšenko

**Serhi Viktorovytš Skatšenko** (, s. 18. marraskuuta 1972 Pavlodar) on ukrainalainen entinen jalkapalloilija.

## Jalkapallomaajoukkue
Skatšenko debytoi Ukrainan maajoukkueessa 1994. Hän on pelannut 17 maaottelua ja tehnyt niissä kolme maalia.

## Lähteet
Oswiu

**Oswiu** tai **Oswy** (612 – 15. helmikuuta 670) oli Northumbrian kuningas 655–670.

Oswiun isä kuningas Aethelfrith oli yhdistänyt Bernician ja Deiran kuningaskunnat Northumbrian kuningaskunnaksi. Oswiun veljen Oswaldin kuoltua vuonna 642 Northumbria jakaantui uudelleen, ja Oswiu otti haltuunsa Bernician. Oswiu hallitsi 13 vuotta Mercian kuninkaan Pendan alaisena. Vuonna 655 Penda miehitti Bernician, mutta sai surmansa Winwaedin taistelussa lähellä Leedsiä. Tämän jälkeen Oswiu yhdisti jälleen Northumbrian ja hänestä tuli Etelä-Englannin valtias. Oswiu liitti Mercian pohjoisosat Northumbriaan, mutta luovutti Mercian eteläosat Pendan pojan Peadan haltuun. Peada murhattiin vuonna 656, ja vuonna 657 Mercian ylimykset nousivat kapinaan, joka päätti Oswiun valtakauden Etelä-Englannissa.

Oswiu oli vakaa kristitty, joka oli kasvatettu kelttiläisen perinteen mukaan. Hänen vaimonsa Eanfled puolestaan oli saanut roomalaiskatolisen kasvatuksen. Oswiu pyrki liennyttämään kelttiläisen kirkon ja roomalaiskatolisen kirkon suhteita Whitbyn synodissa. Oswiu myös perusti lukuisia luostareita. Oswiun kuoltua hänen poikansa Ecgfrith nousi Northumbrian kuninkaaksi.

## Lähteet
Pavel Badea

**Pavel Badea** (s. 10. kesäkuuta 1967 Craiova) on romanialainen entinen jalkapalloilija.

## Jalkapallomaajoukkue
Badea debytoi Romanian maajoukkueessa 1990. Hän on pelannut yhdeksän maaottelua ja tehnyt niissä kaksi maalia.

## Lähteet
Luís Delgado

**Luís Manuel Ferreira Delgado** (s. 1. marraskuuta 1979 Luanda) on angolalainen jalkapalloilija, pelipaikaltaan vasen laitapuolustaja. Hän kuului Angolan maajoukkueeseen vuoden 2006 maailmanmestaruuskilpailuissa Saksassa ja pelasi täyden ajan Angolan kaikissa otteluissa, joista kaksi päättyi tasapeliin ja yksi Angolan tappioon. Hän pelasi kaikkiaan 26 maaottelua ja teki niissä yhden maalin vuosina 1998–2008.

Delgado edusti seuratasolla kotimaassaan Petro Atléticoa, Primeiro de Agostoa ja Progresso Sambizangaa sekä Ranskassa Metziä kausina 2006–2009 ja Guingampia kaudella 2009–2010.

## Lähteet
Poe

**Poe** voi viitata muun muassa seuraaviin:

* Power over Ethernet (PoE), ethernet-tekniikka
* ''Poe'', yhdysvaltalainen televisioelokuva vuodelta 2011
* 17427 Poe, pikkuplaneetta

**Henkilöitä:**
* Edgar Allan Poe (1809–1849), yhdysvaltalainen kirjailija
* Eliza Poe (1787–1811), englantilainen näyttelijä
* Fernando Poe Jr. (1939–2004), filippiiniläinen näyttelijä ja poliitikko
* Lugné-Poe (oik. *Aurélien-Marie Lugné*, 1869–1940), ranskalainen näyttelijä
* Nathan Poe, Poen lain esittäjä
* Virginia Eliza Clemm Poe (1822–1847), yhdysvaltalainen runoilija ja kauhukirjailija, Edgar Allan Poen puoliso

**Kuvitteellisia hahmoja:**
* Poe Dameron, kuvitteellinen henkilö *Tähtien sota* -elokuvasarjassa
* Arthur Poe eli herra Poe, kuvitteellinen hahmo lastenkirjasarjassa *Surkeiden sattumusten sarja*.
Buppha Devi

**Norodom Buppha Devi** (; 8. tammikuuta 1943 Phnom Penh, Kambodža – 18. marraskuuta 2019) oli Kambodžan prinsessa, tanssija ja poliitikko. Hän oli kuningas Norodom Sihanoukin tytär. Hän teki tunnetuksi perinteistä kambodžalaista tanssia ja esiintyi kotimaassa ja ulkomailla. Hän oli vuosina 1998–2004 Kambodžan kulttuuriministeri.

Buppha Devi oli Kambodžan kuninkaallisen baletin jäsen ja sen päätanssija 1960-luvulta alkaen. Hänen erikoisalueensa oli apsaroiden tanssi, jota oli aiemmin esitetty vain hovissa. Tanssi yritettiin hävittää 1970-luvulla punakhmerien aikana. Hän pakeni maasta ennen 1975 alkanutta kansanmurhaa mutta palasi sinne 1991. Hänen sisaruksensa tiettävästi murhattiin.

Buppha Devi oli neljä kertaa naimisissa, ja hänellä oli viisi lasta. Hän oli nykyisen kuninkaan Norodom Sihamonin sisarpuoli.

## Lähteet
Arttu Niemelä

**Arttu Niemelä** (s. 26. huhtikuuta 1994) on suomalainen uransa lopettanut alppihiihtäjä. Seuratasolla hän edusti Jyväskylän Hiihtoseuraa.

Niemelä on pujottelun Suomen-mestari vuodelta 2016 ja suurpujottelun Suomen-mestari vuodelta 2018. Hänen debyyttinsä maailmancupissa tapahtui marraskuussa 2014 Levin pujottelussa. Niemelä on startannut maailmancupissa yhteensä kymmenen kertaa, kuitenkaan saavuttamatta maailmancupin pisteitä. Eurooppa Cupissa Niemelä on ollut parhaimmillaan neljäs.

Vuoden 2019 MM-kisoissa Niemelä pääsi suurpujottelussa toiselle kierrokselle, mutta toinen lasku päättyi ulosajoon.

Toukokuussa 2020 Niemelä ilmoitti urheilu-uransa päättymisestä. Niemelä on toiminut myös Yle Urheilun alppihiihtoasiantuntijana.

## Lähteet
Aliou Boubacar Diallo

**Aliou Boubacar Diallo** (s. 18. marraskuuta 1959 Kayes) on malilainen liikemies ja poliitikko.

Käytyään koulunsa Malissa Diallo suoritti taloustieteen ja varainhoidon tutkinnon Université de Picardiessa Ranskassa. Palattuaan kotimaahansa hän perusti elokuva- ja videoalan yrityksen sekä ulkomaankauppaliikkeen, joka erikoistui Malin valtion velkakirjojen hankkimiseen. Diallo alkoi investoida kaivostoimintaan, ja vuonna 2012 hän perusti Wassoul’Orin kultakaivoksen Kodiéraniin. Malin sisällissodan aiheuttamien levottomuuksien takia kaivos joutui keskeyttämään toimintansa, mutta se avattiin uudelleen vuonna 2017.

Diallo on perustanut myös johtamansa Petroma-yhtiön, joka sai luvan öljyn ja kaasun etsintään vuonna 2007. Se on löytänyt Bamakon läheltä Bourakebougousta vety- ja metaanikaasuesiintymän, jossa on aloitettu kokeellinen vetysähkön tuotanto. Diallo on perustanut myös logistiikka- ja liikenneyhtiö Transports LFD:n ja kauppayhtiö Comptoirs LFD:n. Hänen omistamansa Sodinaf -yhtiö harjoittaa malminetsintää Norsunluurannikolla.

Diallo on osallistunut hyväntekeväisyys- ja kehitystoimintaan 1990-luvulta lähtien. Vuonna 2012 hän perusti Maliba-säätiön, joka on toimittanut apua sisällissodan uhreille sekä rahoittanut koulutus-, terveys- ja infrastruktuurihankkeita. Toukokuussa 2012 Diallo julkaisi rauhanvetoomuksen, jossa hän ehdotti kaivostulojen oikeudenmukaista jakamista Malin kaikkien alueiden kesken.

Tammikuussa 2013 Diallo perusti Alliance démocratique pour la paix (ADP-Maliba) -puolueen, joka osallistui saman vuoden kansalliskokousvaaleihin saaden kaksi edustajanpaikkaa. Vuonna 2015 sen puheenjohtajaksi valittiin Amadou Thiam Diallon siirtyessä kunniapuheenjohtajaksi.

Diallo oli Ibrahim Boubacar Keïtan presidentinvaalikampanjan tärkein rahoittaja vuonna 2013, mutta hän veti tukensa pois vuonna 2016. Diallo asettui ADP-Maliban ehdokkaaksi vuoden 2018 presidentinvaaleissa, joissa hän tuli ensimmäisellä kierroksella kolmanneksi saaden 8,03 prosenttia äänistä. Dialloa tuki vaaleissa Nioron vaikutusvaltainen hamallistijohtaja Bouyé Haïdara.

Diallo myi osuutensa kultakaivosyhtiö Wassoul’Orista arabisijoittajille kesällä 2019. Kaupan taustalla arveltiin olleen muun muassa kalliiksi tullut vaalikampanja.

## Lähteet
Mitchell Duke

**Mitchell Duke** (s. 18. tammikuuta 1991 Liverpool, Uusi Etelä-Wales) on australialainen jalkapalloilija. Hän on pelannut kotimaansa lisäksi Saudi-Arabian ja Japanin sarjoissa. Hän pelasi Australian maajoukkueessa ensimmäisen kerran vuonna 2013.

## Seurajoukkueura

Duke on edustanut Australian A-Leaguessa Central Coast Marinersia ja Western Sydney Wanderersia. Ensin mainitussa hän voitti liigamestaruuden vuonna 2013. Hän edusti Japanissa Shimizu S-Pulsea vuosina 2015–2018 ja Saudi-Arabiassa Al-Taawounia vuosina 2020–2021. Hän on pelannut jälleen Japanissa Fagiano Okayaman joukkueessa elokuusta 2021 alkaen.

## Maajoukkueura

Duke debytoi Australian maajoukkueessa heinäkuussa 2013. Neljän ensimmäisen maaottelunsa jälkeen hän oli poissa maajoukkueesta lähes kuusi vuotta ja teki paluun kesäkuussa 2019. Hän on pelannut ennen vuoden 2022 MM-kilpailuja 21 maaottelua ja tehnyt niissä kahdeksan maalia. Hän teki ensimmäiset kaksi maaliaan Itä-Aasian mestaruuskilpailuissa 2013, ensimmäisen Japania ja toisen Kiinaa vastaan. Vuonna 2021 hän teki MM-karsintaotteluissa viisi maalia, joista kaksi Taiwania vastaan sekä yhden Kiinaa, yhden Omania ja yhden toisessa ottelussa Kiinaa vastaan. Kahdeksannen maaottelumaalinsa Duke teki syyskuussa 2022 ystävyysottelussa Uutta-Seelantia vastaan.

## Lähteet
Zé Kalanga

**Paulo Baptista Nsimba** (s. 12. lokakuuta 1983 Luanda), taiteilijanimeltään **Zé Kalanga**, on angolalainen jalkapalloilija, pelipaikaltaan keskikenttäpelaaja. Hän kuului Angolan maajoukkueeseen vuoden 2006 maailmanmestaruuskilpailuissa Saksassa ja pelasi avauskokoonpanossa Angolan kaikissa otteluissa, joista kaksi päättyi tasapeliin ja yksi Angolan tappioon. Hän pelasi Afrikan-mestaruuskilpailuissa vuosina 2006, 2008 ja 2010. Hän pelasi kaikkiaan 56 maaottelua ja teki niissä kuusi maalia vuosina 2004–2010.

Zé Kalanga pelasi Englannissa Bristol Cityn junioreissa mutta palasi vuonna 2004 kotimaahansa Petro Atléticon joukkueeseen. Kausina 2006–2010 hän pelasi Romaniassa Dinamo Bukarestin ja Portugalissa Boavistan joukkueessa. Sen jälkeen hän pelasi kotimaassaan Libolon, Santos de Angolan, Bravos do Maquis'n ja Santa Ritan joukkueissa. Hän voitti Romanian mestaruuden vuonna 2007 ja Angolan mestaruuden vuonna 2011.

## Lähteet
Sud (Kamerun)

**Sud** () on Kamerunin eteläosassa sijaitseva maakunta. Maakunnan hallinnollinen keskus on Ebolowa. Maakunnassa asui noin 750&nbsp;000 ihmistä vuonna 2015. 

## Lähteet
Est (Kamerun)

**Est** () on Kamerunin kaakkois- ja itäosassa sijaitseva maakunta. Maakunnan hallinnollinen keskus on Bertoua. Maakunnassa asui noin 835&nbsp;600 ihmistä vuonna 2015. 

Est on osa Keski-Afrikan sademetsävyöhykettä.
Nkin kansallispuisto sijaitsee tässä maakunnassa. Yli 300&nbsp;000 hehtaarin puistossa on säilynyt alkuperäistä sademetsää, ja siellä elää elefantteja ja gorilloita. 

## Lähteet
Paulo Figueiredo

**Paulo José Lopes Figueiredo** (s. 28. marraskuuta 1972 Malanje), taiteilijanimeltään **Figueiredo**, on angolalainen jalkapalloilija, pelipaikaltaan keskikenttäpelaaja. Hän kuului Angolan maajoukkueeseen vuoden 2006 maailmanmestaruuskilpailuissa Saksassa ja pelasi avauskokoonpanossa Angolan kaikissa otteluissa, joista kaksi päättyi tasapeliin ja yksi Angolan tappioon. Hän pelasi kaikkiaan 39 maaottelua ja teki niissä viisi maalia vuosina 2003–2008.

Figueiredo pelasi pitkään Portugalissa, jossa hän edusti Belenensesia, União Tomaria, Camachaa, Santa Claraa, Dragões Sandinensesia, Lusitâniaa, Varzimia ja Olivais Moscavidea. Kausina 2006–2008 hän edusti ruotsalaisseura Östers IF:ää ja romanialaista Ceahlăulia. Peliuransa viimeiset vuodet hän edusti angolalaista Liboloa.

## Lähteet
Ouest (Kamerun)

**Ouest** () on Kamerunin länsiosassa sijaitseva maakunta. Maakunnan hallinnollinen keskus on Bafoussam. Maakunnassa asui noin 1,9 miljoonaa ihmistä vuonna 2015. 

Oestin maakunnan maisemassa on rehevän kasvillisuuden reunustamia kraaterijärviä ja vesiputouksia. Kahvia ja kaakaota viljellään yleisesti. Ranskankielisen maakunnan asukkaista monet kuuluvat bamilékéihin.
## Lähteet
Aurinkotetra

**Aurinkotetra** (*Hyphessobrycon heliacus*) on amerikantetrojen (Acestrorhamphidae) heimoon kuuluva kalalaji, jota monesti pidetään akvaariokalana. Sitä tavataan luonnossa Teles Pires-joessa Tapajós-joen yläjuoksulla Brasiliassa. Aurinkotetra voi kasvaa korkeintaan vain noin 2,8 senttimetrin mittaiseksi. Lajia tavataan pinnasta 2 metrin syvyiseen veteen. Se on ravinnoltaan kaikkiruokainen.

Akvaarion tilavuuden tulisi sille olla vähintään 75,7 litraa, ja sen veden lämpötila 24–28 celsiusastetta. Aurinkotetralle sopivin happamuus on 6,0–7,5 ja veden kovuus 3–12. Se viihtyy parhaiten vähintään 6 kalan parvessa.

## Lähteet
Mateus (jalkapalloilija)

**Mateus Galiano da Costa** (s. 19. kesäkuuta 1984 Luanda), taiteilijanimeltään **Mateus**, on angolalainen jalkapalloilija, pelipaikaltaan hyökkääjä. Hän kuului Angolan maajoukkueeseen vuoden 2006 maailmanmestaruuskilpailuissa Saksassa ja pelasi avauskokoonpanossa Angolan kaikissa otteluissa, joista kaksi päättyi tasapeliin ja yksi Angolan tappioon. Hän on pelannut Afrikan-mestaruuskilpailuissa vuosina 2008, 2012, 2013 ja 2019. Hän on pelannut kaikkiaan 63 maaottelua ja tehnyt niissä 11 maalia vuodesta 2006 alkaen.

Mateus on pelannut suurimman osan uraansa Portugalissa, jossa hän on edustanut Desportivo Bejaa, Sportingin kakkosjoukkuetta, Casa Piaa, Lixaa, Gil Vicentea, Boavistaa, kuusi kautta Nacionalia, Aroucaa ja vuodesta 2017 uudelleen Boavistaa. Vuosina 2014–2015 hän pelasi Angolassa Primeiro de Agoston joukkueessa.

## Lähteet
Monitarkoituskeskus

**Monitarkoituskeskukset** (ven. *МФЦ*, полное название — *Многофункциональный центр предоставления государственных и муниципальных услуг*, ) ovat Venäjän valtionlaitoksia, jotka tarjoavat Venäjän valtion ja kuntien palveluja yhden luukun periaatteella. Hakija tekee monitarkoituskeskukselle valtuutuksen, joka sallii viraston hakea asiakirjoja kansalaisen puolesta. Yhteistyö valtion palveluja tarjoavien tai kuntien palveluja tarjoavien virastojen välillä tapahtuu monitarkoituskeskuksessa ilman hakijan osallistumista. Palvelu tunnetaan myös markkinointinimeltään Minun Asiakirjani (Мои Документы). 

Asetetut tavoitteet: 

* julkisten palvelujen laadun ja saatavuuden parantaminen 
* yritystoiminnan hallinnollisten kustannusten ja esteiden vähentäminen; 
* toimeenpanoelinten ja virastojen välisen koordinoinnin tehostaminen; 
* lisätä avoimuutta ja läpinäkyvyyttä yhteiskunnalle. 

## Lähteet
Nord (Kamerun)

**Nord** () on Kamerunin pohjoisosassa sijaitseva maakunta. Maakunnan hallinnollinen keskus on Garoua. Maakunnassa asui noin 2.4 miljoonaa ihmistä vuonna 2015. 

Nordin kasvillisuus on harvapuustoista savannia, ja maisema poikkeaa paljon maan rehevämmästä, viileämmästä eteläosasta. Väestö on pääosin islaminuskoista, ja yhteydet Eurooppaan ovat pitkään olleet vähäisiä.

## Lähteet
André Macanga

**André Venceslau Valentim Macanga** (s. 14. toukokuuta 1978 Luanda) on angolalainen jalkapalloilija, pelipaikaltaan puolustava keskikenttäpelaaja. Hän kuului Angolan maajoukkueeseen vuoden 2006 maailmanmestaruuskilpailuissa Saksassa ja pelasi avauskokoonpanossa Angolan kahdessa ensimmäisessä ottelussa mutta joutui jälkimmäisessä ottelussa kahden varoituksen vuoksi ulosajetuksi eikä saanut pelata joukkueensa kolmannessa ottelussa. Hän pelasi Afrikan-mestaruuskilpailuissa vuosina 2006, 2008 ja 2012. Hän pelasi kaikkiaan 70 maaottelua vuosina 1999–2012 ja teki maalin marraskuussa 2007 Norsunluurannikkoa sekä lokakuussa 2009 Maltaa vastaan.

André Macanga pelasi uransa alkupuolella Portugalissa, jossa hän edusti Arrifanensea, Vilanovensea, Salgueirosia, Alvercaa, Vitóriaa, Académica de Coimbraa ja Boavistaa, kutakin yhden kauden ajan. Kauden 2004–2005 hän pelasi Turkissa Gaziantepsporin joukkueessa. Sen jälkeen hän pelasi vielä Kuwaitissa Al Kuwaitin ja Al Jahran joukkueissa sekä bahrainilaisseura Al Shamalissa. Hän voitti Kuwaitin mestaruuden vuosina 2006, 2007 ja 2008.

## Lähteet
Hofe

**Helsingin Optio- ja Futuuripörssi Osuuskunta HOFE** oli vuonna 1987 Helsinkiin suunniteltu optio- ja futuuripörssi.

## Historia

Hofe perustettiin syksyllä 1987 johdannaisarvopaperien kaupankäyntiä varten. Sen rinnalle perustettiin kauppojen selvittely-yhtiö *Helsingin Pörssiclearing Oy* (HPC). Hofe merkittiin kaupparekisteriin 25. marraskuuta 1987 ja HPC 9. joulukuuta. Hankkeen taustalla oli Helsingin Arvopaperipörssiin 26.6.1987 perustettu optio- ja futuuritoimikunta. Hanke jakautui kuitenkin saman vuoden syyskuussa kahteen keskenään kilpailevaan hankkeeseen. Suurimpien pankkien välille syntyi niistä kiivas taistelu . Sitä kutsuttiin lehdistössä usein optiosodaksi. 

Osuuskunnassa oli 24 jäsentä, joiden joukossa 9 pankkia, 11 pankkiiriliikettä, 2 vakuutusyhtiötä ja 2 muuta yhteisöä. Hallituksen puheenjohtaja oli pankinjohtaja Ossi Hynninen Osuuspankkien Keskuspankki Oy:stä ja varapuheenjohtaja toimitusjohtaja Kaj-Gustaf Bergh Pankkiiriliike Ane Gyllenberg Oy:stä. Muita hallituksen jäseniä olivat osastopäällikkö Markku Keinonen Postipankista, toimitusjohtaja Hannu Lahtinen Oy Erik Selin Ab:stä, apulaisjohtaja Jorma Petäjistö Kansa-yhtymästä, pankinjohtaja Pentti Rissanen Kansallis-Osake-Pankista, apulaisjohtaja Peter Storsjö Oy Bensow Ab:stä, apulaisjohtaja Rolf Wickström Tapiola-yhtiöistä ja toimitusjohtaja Matti Mäenpää Helsingin Arvopapaperipörssi Osuuskunnasta . 

Osuuskunnan toimitusjohtajaksi kutsuttiin filosofian maisteri Timo Ahjos, joka valittiin myös osuuskuntaan läheisesti liittyneen Helsingin Pörssiclearing Oy:n toimitusjohtajaksi. Osuuskunnan oli tarkoitus toimia yhteistyössä sanotun yhtiön kanssa siten, että Hofe olisi määritellyt kaupankäynnin säännöt ja muut toimintaperiaatteet, kun taas kaupankäyntikoneisto henkilöstöineen ja järjestelmineen olisi kuulunut Helsingin Pörssiclearing Oy:lle. Viimeksi mainittu olisi myös taannut ja selvittänyt tehdyt kaupat .

Helsingin Pörssiclearing Oy:n suurimmat osakkaat (KOP, Postipankki, OKO) päätyivät tammikuussa 1988 Suomen Optiomeklarit Oy:n pääosakkaiden kanssa sopimukseen yhteisen kauppapaikan luomisesta. Helsingin Pörssiclearing Oy päätettiin sulauttaa Suomen Optiomeklarit Oy:hyn. Hofen kauppapaikan rakennustyö Rautatalossa Keskuskatu 3:ssa oli tuolloin vielä kesken eikä Hofen sääntöjen toimialapykälän tarkoittamaa toimintaa ollut vielä aloitettu .

Eduskunnan päätettyä kesällä 1988 lainsäädännöstä, joka salli johdannaispörssitoiminnan harjoittamisen myös säädetyt vaatimukset täyttäville osakeyhtiöille, osuuskunnan kokouksessa 27. lokakuuta 1988 se päätettiin asettaa selvitystilaan ja siis lopettaa .

## Lähteet
Tōon

**Tōon** () on Japanin kaupunki Shikokun saarella Ehimen prefektuurissa. Se sijaitsee sisämaassa prefektuurin keskiosassa Matsuyaman kaupungin itäpuolella. Kaupunki on rakentunut Matsuyaman tasangon itäreunalle ja vuoret ympäröivät sitä kolmelta puolelta. Shigenobujoki virtaa kaupungin läpi. Tōonissa on 33&nbsp;481 asukasta (marraskuussa 2019) ja sen pinta-ala on 211,30 neliökilometriä.

Tōon on hallinnollisena alueena suhteellisen uusi: kaupunki perustettiin vuonna 2004 liittämällä yhteen Shigenobun ja Kawauchin maaseutukaupungit. Edo-kaudella alue kuului pääosin Matsuyaman daimiokuntaan ja sijaitsi Sanukin provinssiin johtavan tien varrella. Myöhemmin se on kehittynyt Matsuyaman asuinlähiönä. Perinteisiä elinkeinoja ovat metsätalous ja maanviljely, joka tuottaa esimerkiksi riisiä, ohraa, hedelmiä ja vihanneksia. Kaupungissa toimii Ehimen yliopiston lääketieteellinen tiedekunta ja yliopistollinen sairaala. 

Tōonin nähtävyyksiin kuuluvat vuoristoiset luontoalueet vesiputouksineen. Kaupunkia palvelee Iyo-rautateiden Yokogawara-linja, joka liittää sen Matsuyamaan.

## Kuvia

Tiedosto:Yoshihisa, Toon City, Ehime Prefecture, Japan - panoramio.jpg|Maaseutua Tōonissa
Tiedosto:Mt.Myojingamori.JPG|Näkymä Myōjingamorivuorelle
Tiedosto:Ehime University Hospital 20180716.JPG|Ehimen yliopistollinen sairaala
Tiedosto:Kawauchi IC.jpg|Kawauchin moottoritieliittymä
Tiedosto:白猪の滝 - panoramio.jpg|Shirain vesiputous


## Lähteet

## Aiheesta muualla

* Kaupungin internetsivut
Modibo Keïta (pääministeri)

**Modibo Keïta** (31. heinäkuuta 1942 Koulikoro – 2. tammikuuta 2021) oli malilainen opettaja, hallintovirkailija, diplomaatti ja poliitikko. Hän toimi maan pääministerinä vuonna 2002 ja vuosina 2015–2017.

Keïta kävi koulunsa Koulikorossa ja Katibougoun normaalikoulussa. Hän teki kirjallisuuden maisterintutkinnon Bamakon opettajakorkeakoulussa vuonna 1969 ja suoritti lisäopintoja Ranskassa. Työuransa aikana Keïta toimi opettajana Kéniébassa ja Bamakossa, pedagogisen tutkimuskeskuksen johtajana, pedagogisen instituutin pääjohtajana ja opetusministerin kabinettipäällikkönä.

Keïta nimitettiin työ- ja julkishallinnon ministeriksi vuonna 1982. Vuosina 1986–1989 hän toimi ulkoasiain ja kansainvälisen yhteistyön ministerinä. Keita työskenteli Malin suurlähettiläänä Saksan liittotasavallassa, Sveitsissä, Ruotsissa, Tanskassa, Itävallassa ja Norjassa sekä Yhdistyneiden kansakuntien tehtävissä Genevessä ja Wienissä.

Palattuaan kotimaahansa vuonna 1992 Keïta työskenteli opetusalan neuvonantajana ja tasavallan presidentin pääsihteerinä. Presidentti Alpha Oumar Konaré nimitti hänet pääministeriksi maaliskuussa 2002. Keïtan ensimmäinen pääministerikausi päättyi saman vuoden kesäkuussa, jolloin Amadou Toumani Touré nousi presidentiksi.

Adéma-PASJ:iin kuulunut Keïta toimi vuodesta 2014 lähtien valtion edustajana maan pohjoisosien kapinallisten kanssa käydyissä neuvotteluissa. Presidentti Ibrahim Boubacar Keïta nimitti hänet pääministeriksi Moussa Maran tilalle tammikuussa 2015. Modibo Keïta erosi tehtävästä huhtikuussa 2017. Hänen seuraajakseen tuli Abdoulaye Idrissa Maïga.

## Lähteet
Abdoulaye Idrissa Maïga

**Abdoulaye Idrissa Maïga** (s. 11. maaliskuuta 1958 Gao) on malilainen maatalousinsinööri ja poliitikko. Hän toimi maan pääministerinä vuonna 2017.

Maïga opiskeli Katibougoun polyteknisessä instituutissa ja suoritti insinöörintutkinnon karjataloudesta vuonna 1981. Hän työskenteli Gaon karjataloushallinnon johtajana vuodesta 1982 ja koordinoi maataloushankkeita Moptin alueella vuosina 1999–2001. Vuosina 2001–2003 hän toimi maaseudun kehittämisministeriön tutkijana ja vuosina 2003–2008 Nigerjoen yhteistyöjärjestön tutkimusosaston johtajana. Vuosina 1990–1999 Maïga oli myös Malin ihmisoikeusjärjestön varapääsihteeri.

Maïga johti Ibrahim Boubacar Keïta presidentinvaalikampanjaa vuonna 2013. Hän toimi hallituksen ympäristöministerinä huhtikuusta 2014 ja alueministerinä joulukuusta 2014 lähtien. Syyskuussa 2016 hänestä tuli puolustusministeri.

Presidentti Keïta nimitti Rassemblement pour le Mali -puoluettaan edustaneen Maïgan pääministeriksi Modibo Keïtan tilalle huhtikuussa 2017. Hän erosi tehtävästä jo joulukuussa, jolloin hänen seuraajakseen tuli Soumeylou Boubèye Maïga.

## Lähteet
Hugo Freund & Co

**Hugo Freund & Co** oli koruyritys, joka perustettiin vuonna 1908 Praha I: ssä Ovocný trh co: lle.  15. Yrityksen perustaja oli Hugo Freund.

## Historia
Hugo Freund & Co: llä oli sivukonttoreita Wienissä, Pforzheimissa, Antwerpenissä ja Sveitsissä, jotka pitivät jatkuvia yhteyksiä Prahan PBX: ään. Sen lisäksi, että ne ostivat, myös vietivät ja tiedottivat PBX: lle tärkeistä ulkomaisista innovaatioista ja markkinatilanteesta.

Kun tuli aika, jolloin ulkomaisten tavaroiden tuonti vaikeutui ja kun oli tarpeen irtautua ulkomaisista toimittajista ja hänen ulkomaisista tehtaistaan, Freund päätti säästää korkeat tulli- ja valuuttamaksut.

Toisen maailmansodan lopussa kaikki yksityiset yritykset kansallistettiin, mukaan lukien yritys “Hugo Freund & Co”.

## Galleria

Tiedosto: HugoFreund&Co1.jpg|Hugo Freund & Spol.
Tiedosto: HugoFreund&Co2.jpg|Toimisto
Tiedosto: HugoFreund&Co3.jpg|Varastoissa
Tiedosto: HugoFreund&Co4.jpg| Odotushuone


## Aiheesta muualla
* Hugo Freund & Spol.
* Hugo Freund päälle www.holocaust.com
* Silver Lipstick Holder, Hugo Freund Prague, cca 1935
* Hugo Freund päälle www.geni.com
Uwajima

**Uwajima** () on Japanin kaupunki Shikokun saarella Ehimen prefektuurissa. Se sijaitsee prefektuurin lounaisosassa Tyynenmeren Uwanmeren rannikolla ja rajautuu kaakossa Kōchin prefektuuriin. Kaupungin rannikko on hyvin rikkonainen, ja siihen kuuluu lukuisia niemiä ja saaria. Saarista viisi on asuttuja. Kaupungin keskusta on rakentunut Uwajimanlahden pohjukan pienelle, vuorten ympäröimälle tasankoalueelle. Uwajimassa on 74&nbsp;688 asukasta (marraskuussa 2019) ja sen pinta-ala on 469,58 neliökilometriä.

Edo-kaudella vuodesta 1615 lähtien Uwajima kehittyi Uwajiman daimiokunnan linnanaluskaupunkina Date-klaanin hallinnassa. Tätä aiemmin paikkakunnan nimi oli *Itajima* (). Kaupunkioikeudet Japanin nykyisen kunnallishallinnon puitteissa Uwajima sai vuonna 1921. Sen jälkeen se on laajentunut useiden kuntaliitosten myötä. Vuonna 2005 siihen liitettiin Miman, Tsushiman ja Yoshidan maaseutukaupungit. Uwajimaan kehittyi Meiji-restauraation jälkeen tekstiiliteollisuutta, joka kuitenkin väistyi toisen maailmansodan jälkeen elintarvike-, huonekalu- ja laivanrakennusteollisuuden tieltä. Kaupunki on Lounais-Shikokun kaupallinen keskus. Rannikolla on kalastusvälineiden ja -verkkojen valmistusta, Uwanmerellä harjoitetaan vesiviljelyä ja helmien viljelyä. Maatalous tuottaa muun muassa *[[mikan]]*-mandariineja.

Uwajiman nähtävyyksiin kuuluvat Uwajiman linna, Date-klaanin historiaa esittelevä Date-museo, kaupungin historiallinen museo ja Tensha-enin japanilainen puutarha. Kaupungin alueella sijaitsee kaksi Shikokun pyhiinvaellusreitin temppeliä: Ryūkō-ji (temppeli nro. 41) ja Butsumoku-ji (temppeli nro. 42). Hiburijiman saari houkuttelee matkailijoita kesäisin. Kaupunki tunnetaan myös härkätaisteluperinteestään (*[[tōgyū]]*) ja Warei-taisai-festivaalista (Uwajiman ushi-oni-festivaali). Osa Uwajimasta kuuluu Ashizuri-Uwakain kansallispuistoon. Kaupunkia palvelevat JR Shikokun Yosan-linja ja Yodo-linja.

## Kuvia

Tiedosto:Uwajima_Bay.JPG|Uwajimanlahti Uwajiman linnalta
Tiedosto:Uwajima Castle 17.JPG|Uwajiman linnan torni
Tiedosto:Warei Jinja Haiden.jpg|Warei-jinjan pyhäkkö
Tiedosto:Hiburi-jima Island Aerial photograph.2007.jpg|Hiburijima ilmakuvassa


## Lähteet

## Aiheesta muualla

* Kaupungin internetsivut
Imbangalat

**Imbangalat** (myös **mbangalat**) olivat joukko Angolan alueella vaikuttaneita soturiryhmiä.

Imbangalat ovat todennäköisesti peräisin keskisen Angolan ylängöiltä. Heidän sanotaan olleen säälimättömiä ryöstelijöitä ja kannibaaleja. 1600-luvun alussa portugalilaisten perustama Angolan siirtokunta hyödynsi imbangaloja palkkasotureina sodissaan Ndongon ja muiden naapuriensa kanssa. Monet soturiryhmät perustivat myös omia valtioita, joista merkittävin oli Kasanjen kuningaskunta Kwangojoen laaksossa. Kasanjesta tuli yksi Portugalin tärkeimmistä liittolaisista alueella kunnes Portugali pyrki valloittamaan sen 1800-luvun lopulla ja lopulta onnistui siinä noin 1911.

## Lähteet
Botnia Mill Service

**Oy Botnia Mill Service Ab** (BMS) on Metsä Fibren ja Caverionin yhdessä omistama kunnossapidon palveluyhtiö. Yhtiö on perustettu 1997. BMS:n pääkonttori sijaitsee Kemissä.

Botnia Mill Servicen liikevaihto vuonna 2018 oli 60 miljoonaa euroa ja yrityksessä työskentelee noin 380 henkilöä seitsemässä toimipaikassa eri puolilla Suomea: Kemissä, Äänekoskella, Joutsenossa, Raumalla, Tampereella, Kuopiossa ja Vantaalla.

Yhtiön toimitusjohtajana toimii Jukka Yli-Penttilä.
Andreas Hofer

**Andreas Hofer** (22. marraskuuta 1767 lähellä St. Leonhardia, Etelä-Tiroli, Habsburgien valtakunta – 20. helmikuuta 1810 Mantova, Italian kuningaskunta) oli tirolilainen kansanjohtaja, joka johti Napoleonin sotien aikana vuoden 1809 Tirolin kansannousua. Tappion jälkeen teloitetusta Hoferista tuli Napoleonin vastaisen taistelun marttyyri sekä tirolilaisten ja itävaltalaisten kansallissankari.

Hofer oli majatalonpitäjä ja viini- ja karjakauppias St. Leonhardissa. Hän johti vuonna 1796 Itävallan armeijan tirolilaisia tarkka-ampujia Gardajärven lähellä käydyssä taistelussa ranskalaisia vastaan. Hän oli Habsburgien uskollinen alamainen eikä hyväksynyt kotiseutunsa Tirolin päätymistä Baijerille vuoden 1805 Pressburgin rauhassa. Hofer saavutti paikallista mainetta johtaessaan pienimuotoisia vastarintatoimia baijerilaisia ja ranskalaisia miehitysjoukkoja vastaan. Itävallan suunnitellessa uuden sodan aloittamista Ranskaa vastaan hän osallistui vuonna 1808 Wienissä arkkiherttua Juhanan koollekutsumaan neuvonpitoon, jossa hänelle esiteltiin Josef von Hormayrin laatima kapinasuunnitelma.

Hoferin johtama Tirolin kansannousu aloitettiin samaan aikaan kun Itävalta julisti sodan Ranskalle huhtikuussa 1809. Baijerin armeija onnistui karkottamaan Tiroliin edenneet itävaltalaisjoukot, mutta Hoferin vapaaehtoisjoukot löivät baijerilaiset Bergiselin toisessa taistelussa lähellä Innsbruckia 29. toukokuuta ja pakottivat heidät perääntymään. Itävalta luopui Tirolista Znaimin aselepoehdoissa heinäkuussa 1809, mutta Hofer jatkoi taistelua omin päin. Hänen armeijansa löi marsalkka François Joseph Lefebvren komentamat ranskalais-baijerilaiset joukot Bergiselin kolmannessa taistelussa 13. elokuuta. Hofer hallitsi tämän jälkeen Tirolia muutaman kuukauden ajan ylikomendantin nimikkeellä. Itävallan keisari Frans I myös aateloi hänet. Itävalta kuitenkin vahvisti Tirolin kuulumisen Baijerille Schönbrunnin rauhassa lokakuussa 1809. Hofer lupasi aluksi alistua Baijerin alaisuuteen, mutta jatkoi salassa Joachim Haspingerin kanssa uuden kansannousun valmistelua ja levitti perättömiä väitteitä uudesta sodasta Itävallan ja Ranskan välillä.

Vihollisarmeijoiden miehitettyä Tirolin Hofer piiloutui kotikylänsä lähellä sijainneeseen alppimajaan. Raffl-niminen tirolilaismies kavalsi lopulta hänen piilopaikkansa Ranskaa tukeneille italialaisjoukoille. Hofer vangittiin 28. tammikuuta 1810 ja vietiin Mantovaan, jossa hänet tuomittiin kuolemaan ja teloitettiin Napoleonin henkilökohtaisella määräyksellä 20. helmikuuta. Hänen hautansa siirrettiin vuonna 1823 Innsbruckin Hofkirche-kirkkoon.

Julius Mosenin Hoferista sepittämä laulu ”Zu Mantua in Banden” on Tirolin maakuntalaulu. Hoferille pystettiin patsas Bergiseliin vuonna 1893 ja Wieniin 1909.

## Lähteet

## Aiheesta muualla

* Andreas Hofer Tyrolin sankari, Hakkapeliitta, 20.12.1938, nro 51-52, s. 28, Kansalliskirjaston digitaaliset aineistot
Hildá Länsman

**Hildá Länsman** (s. 1993) on Utsjoelta lähtöisin oleva saamelainen muusikko ja joikaaja. Hän tuli tunnetuksi osallistuessaan äitinsä Ulla Pirttijärven kanssa Uuden Musiikin Kilpailuun vuonna 2015 kappaleella *Hold Your Colours*. Heidän joikua ja elektropoppia yhdistelevä yhtyeensä Solju julkaisi ensimmäisen albuminsa, *Ođđa Áigodat*, keväällä 2018. Länsman on tehnyt musiikkia sekä itsenäisenä artistina että muiden artistien ja yhtyeiden kanssa.

Länsman on opiskellut Sibelius-Akatemian globaalin musiikin ohjelmassa.

## Kokoonpanot
Soljun lisäksi Länsman on mukana muun muassa Gájanas-yhtyeessä ja VILDÁ-duossa. Gájanas edustaa tyylillisesti pohjoissaamelaista, progressiivista etnomusiikkia ja VILDÁ yhdistelee joikua, groove-rytmejä sekä improvisaatiota. VILDÁ-duoon kuuluu Länsmanin kanssa harmonikkataiteilija Viivi-Maria Saarenkylä. 

Yhteistyö Tuomas Norvion kanssa on käynnistynyt vuonna 2017, jolloin Baltic Circle -nykytaidefestivaalin taiteellisena johtajana toiminut Hanna Parry ja teatteriohjaaja Pauliina Feodoroff tilasivat taiteilijoilta esiintymisen. Tämä yhteistyö on tuottanut vuonna 2025 ilmestyneen *Dajan*-albumin ja lukuisia esiintymisiä Saamenmaalta Lontooseen.

## Palkinnot ja tunnustukset
Solju-yhtye on palkittu Suomen musiikkikustantajien myöntämällä Vuoden Etnotekijä -palkinnolla (2018), Etnogaalassa Vuoden kansanmusiikkitekijä -palkinnolla (2019) sekä Kanadassa järjestettävän Manito Ahbee -festivaalin Indigenous Music Awards -kisassa Best International Indigenous Release -palkinnolla (2019). Lisäksi Solju on ollut ehdolla Emma-gaalassa ja Teosto-palkinnon saajaksi. Vuonna 2017 Länsman palkittiin Etnogaalassa Risteys-palkinnolla.

## Diskografia

###### Albumit:

* *Dajan*. Hildá Länsman & Tuomas Norvio (2025)

###### Singlet:

* *Duodjemagiija* (2024)
* *Čálkko Niillas*. Hildá Länsman & Tuomas Norvio (2024)
* *Vizardit*. Hildá Länsman & Tuomas Norvio (2024)
* *Čuojahat Mu*. Hildá Länsman & Tuomas Norvio (2024)
* *Jođi*. Hildá Länsman & Lávre (2021)

### Kokoonpanot

#### Solju

* *Uvjamuohta / Powder Snow* (2022)
* *Ođđa Áigodat* (2018)

#### VILDÁ

* *Vildaluodda / Wildprint* (2019)

#### Gájanas

* *Čihkkojuvvon* (2021)

## Lähteet
Lepchat

**Lepchat** ovat etninen ryhmä Intian Sikkimissä, Bhutanissa ja Nepalissa. Lepchat puhuvat lepchan kieltä ja harjoittavat buddhalaisuuden ja kristinuskon ohella perinteistä *mun*-uskoaan. Eri arvioiden mukaan heitä on yhteensä noin 45&nbsp;000–75&nbsp;000.

## Asuinalue ja lukumäärä
Lepchat asuttavat aluetta Himalajan vuoristoon kuuluvan Kanchenjungan ympäristössä. Heidän asuinalueensa kuuluvat Bhutaniin, Nepaliin, sekä Sikkimin Länsi-Bengalin Darjeelingin piiriin Intiassa. Lepchojen lukumäärästä on esitetty eri arvioita eri lähteissä. Yhteensä heitä on noin 45&nbsp;000–75&nbsp;000.

## Historia

Lepchat ovat saaneet nimensä nepalilaisilta kansoilta ja nimi viittaa käsittämättömään kieleen. Lepchan  kieli lukeutuu tiibetiläis-burmalaisiin kieliin. Lepchojen varhainen historia tunnetaan vain huonosti. Sikkimissä heitä pidetään alueensa alkuperäiskansana, joiden esi-isät saapuivat alueelle mahdollisesti Tiibetin, Myanmarin tai ehkä Mongolian suunnalta. Heidän omassa kansanperinteessään lepchojen myyttinen kotimaa on Mayel-niminen kuningaskunta Khangchendzongalla, josta lepchat levittäytyivät laajemmalle alueelle sulauttaen itseensä muita heimoja.

Bhutioiden muuttoliike Bhutaniin alkoi 1600-luvun paikkeilla. Muuttavat bhutiat työnsivät lepchat pois korkeimmilta vuoristolueilta matalampiin laaksoihin. Heidän mukaanaan saapui myös buddhalaisuus, josta lepchatkin omaksuivat piirteitä. Sittemmin monet lepchoista ovat sulautuneet pitkälti alueen muihin kansoihin, kuten bhutioihin, nepalilaisiin ja tiibetiläisiin.

## Kulttuuri
Lepchojen yleisin elinkeino on maatalous. Lepchat viljelevät esimerkiksi riisiä, maissia, hirssiä vihanneksia ja rahakasveina kardemummaa ja appelsiineja. Hirssistä valmistetaan alkoholipitoistya juomaa. Kotieläimiä ovat esimerkiksi siat, naudat ja vuohet. Molemmat sukupuolet osallistuvat maanviljelyyn liittyviin töihin. Naiset eivät saa kuitenkaan teurastaa eläimiä. 

Lepchat asuttavat usein pieniä muutaman talon kyliä syrjäseuduilla. Kylää johtaa kylän päällikkö, jonka vastuulla on perinteisesti ollut esimerkiksi veronkanto. Lepchat jakautuvat myös eri ryhmiin patrilineaarisissa klaaneissa, välittömämmässä lähisuvussa, sekä avioliittojensa mukaan. Lepchat laskevat sukulinjansa isän puolelta yhdeksän sukupolvea ja äitinsä puolelta neljä sukupolvea. Esimerkiksi aviopuolisoa harkittaessa verisukulaisuutta esi-isien linjaan vältellään sisäsiittoisena. 

Lepchat saattavat harjoittaa yhtä aikaa useampaa, kuin yhtä uskontoa. Buddhalaisuudesta tuli tärkeä uskonto bhutioiden muuttoliikkeen jälkeen ja vielä sittemmin osa lepchoista on kääntynyt kristinuskoon lähetyssaarnaajien vaikutuksesta. Lepchat harjoittavat lisäksi perinteistä uskoaan, jota kutsutaan nimellä *mun*. Mun on animistinen usko ja siihen sisältyvät monet eri jumaluuden ja henget, joita voidaan liittää esimerkiksi vuoriin, jokiin tai metsiin. Jetiä eli lumimiestä pidetään mun-uskossa metsästykseen liitettynä jumaluutena. Huomattava merkitys perinteisessä uskossa on eläinuhreilla. Jumaluuksille tai hengille tarjotaan etenkin sikoja ja vuohia.

## Lähteet

## Aiheesta muualla